62021CJ0286_INF
Απόφαση του Δικαστηρίου (δέκατο τμήμα) της 28ης Απριλίου 2022 – Επιτροπή κατά Γαλλίας (Οριακές τιμές – ΑΣ10)
(Υπόθεση C‑286/21) (
1
)
«Παράβαση κράτους μέλους – Περιβάλλον – Οδηγία 2008/50/ΕΚ – Ποιότητα του ατμοσφαιρικού αέρα – Άρθρο 13, παράγραφος 1, και παράρτημα XI – Συστηματική και διαρκής υπέρβαση των οριακών τιμών για τα μικροσωματίδια (ΑΣ10) σε ορισμένες ζώνες της Γαλλίας – Άρθρο 23, παράγραφος 1 – Παράρτημα XV – Περίοδος υπέρβασης “όσο το δυνατόν συντομότερη” – Κατάλληλα μέτρα»
1.
Προσφυγή λόγω παραβάσεως – Αντικείμενο της διαφοράς – Προσδιορίζεται κατά την προ της ασκήσεως της προσφυγής διαδικασία – Προσαρμογή λόγω μεταβολής του δικαίου της Ένωσης – Επιτρέπεται – Προϋποθέσεις
(Άρθρο 258 ΣΛΕΕ· οδηγία 2008/50 του Ευρωπαϊκού Κοινοβουλίου και του Συμβουλίου, άρθρο 13 § 1 και παράρτημα XI· οδηγία 1999/30 του Συμβουλίου, άρθρο 5 και παράρτημα III)
(βλ. σκέψη 38)
2.
Προσφυγή λόγω παραβάσεως – Αντικείμενο της διαφοράς – Προσδιορίζεται κατά την προ της ασκήσεως της προσφυγής διαδικασία – Λήψη υπόψη πραγματικών περιστατικών μεταγενεστέρων της διατυπώσεως της αιτιολογημένης γνώμης – Προϋποθέσεις – Περιστατικά της ίδιας φύσεως που συνιστούν την ίδια συμπεριφορά με τα αρχικώς προβληθέντα
(Άρθρο 258 ΣΛΕΕ)
(βλ. σκέψη 39)
3.
Περιβάλλον – Ατμοσφαιρική ρύπανση – Ποιότητα του ατμοσφαιρικού αέρα – Οδηγία 2008/50 – Οριακές τιμές για την προστασία της υγείας του ανθρώπου – Συστηματική και διαρκής υπέρβαση – Παράβαση
(Οδηγία 2008/50 του Ευρωπαϊκού Κοινοβουλίου και του Συμβουλίου, άρθρο 13 § 1 και παράρτημα XI)
(βλ. σκέψεις 41-48, διατακτ. 1)
4.
Περιβάλλον – Ατμοσφαιρική ρύπανση – Ποιότητα του ατμοσφαιρικού αέρα – Οδηγία 2008/50 – Οριακές τιμές για την προστασία της υγείας του ανθρώπου – Μικροσωματίδια ΑΣ10 – Υπέρβαση – Συνέπειες – Υποχρέωση του κράτους μέλους να εκπονήσει σχέδιο αποκατάστασης – Προθεσμία – Μη λήψη κατάλληλων και αποτελεσματικών μέτρων που να εξασφαλίζουν ότι η περίοδος υπέρβασης θα είναι όσο το δυνατόν συντομότερη – Παράβαση
(Οδηγία 2008/50 του Ευρωπαϊκού Κοινοβουλίου και του Συμβουλίου, άρθρα 13 § 1 και 23 § 1 και παραρτήματα XI και XV)
(βλ. σκέψεις 62-78, διατακτ. 1)
Διατακτικό
Το Δικαστήριο αποφασίζει:
1)
Η Γαλλική Δημοκρατία,
–
μη μεριμνώντας ώστε να διασφαλίσει τη μη συστηματική και διαρκή υπέρβαση της ημερήσιας οριακής τιμής για τις συγκεντρώσεις μικροσωματιδίων (ΑΣ10), από την 1η Ιανουαρίου 2005 μέχρι και το 2019, στον οικισμό και τη ζώνη του Παρισιού (FR04A 01/FR11ZAG 01) και, από 1ης Ιανουαρίου 2005 μέχρι και το 2016, εκτός από το 2008, στον οικισμό και τη ζώνη Μαρτινίκας/Fort‑de‑France (FR39N10/FR02ZAR01), παρέβη τις υποχρεώσεις που υπέχει από το άρθρο 13, παράγραφος 1, της οδηγίας 2008/50/ΕΚ του Ευρωπαϊκού Κοινοβουλίου και του Συμβουλίου, της 21ης Μαΐου 2008, για την ποιότητα του ατμοσφαιρικού αέρα και καθαρότερο αέρα για την Ευρώπη, σε συνδυασμό με το παράρτημά της XI, και
–
μη μεριμνώντας ώστε τα σχέδια για την ποιότητα του αέρα να προβλέπουν κατάλληλα μέτρα ώστε η περίοδος υπέρβασης να είναι όσο το δυνατόν συντομότερη, παρέβη, στις δύο αυτές ζώνες, από τις 11 Ιουνίου 2010, τις υποχρεώσεις που υπέχει από το άρθρο 23, παράγραφος 1, δεύτερο εδάφιο, της οδηγίας 2008/50, σε συνδυασμό με το παράρτημά της XV.
2)
Καταδικάζει τη Γαλλική Δημοκρατία στα δικαστικά έξοδα.
(
1
)	ΕΕ C 252 της 28.6.2021.